wickkiey/tamil-wikipedia-chunked huggingface dataset:
# இரா. சங்கரன்

## திரைப்படவியல்

### நடிகர்

| 1962 | *ஆடிப்பெருக்கு* | தமிழ் |  |
| --- | --- | --- | --- |
| 1977 | *பெருமைக்குரியவள்* | தமிழ் |  |
| 1984 | *புதுமைப் பெண்* | தமிழ் |  |
| 1985 | *ஒரு கைதியின் டைரி* | ஆயர் | தமிழ் |
| 1985 | *பகல் நிலவு* | தமிழ் |  |
| 1985 | *பௌர்ணமி அலைகள்* | தேவாலய தந்தை | தமிழ் |
| 1986 | *மௌன ராகம்* | திவ்யாவின் தந்தை, சந்திரமௌலி | தமிழ் |
| 1986 | *உனக்காகவே வாழ்கிறேன்* | தமிழ் |  |
| 1987 | *கடமை கண்ணியம் கட்டுப்பாடு* | தமிழ் |  |
| 1987 | *மக்கள் என் பக்கம்* | தமிழ் |  |
| 1989 | *நியாயத் தராசு* | தமிழ் |  |
| 1990 | *எதிர்காற்று* | தமிழ் |  |
| 1990 | *ஆடி வெள்ளி* | தமிழ் |  |
| 1990 | *பொண்டாட்டி தேவை* | சாந்தியின் தந்தை சங்கர் | தமிழ் |
| 1990 | *13-ம் நம்பர் வீடு* | சுவாமி | தமிழ் |
| 1991 | *தாயம்மா* | தமிழ் |  |
| 1992 | *அமரன்* | தமிழ் |  |
| 1992 | *சேவகன்* | அஞ்சலியின் தந்தை சண்முகம் | தமிழ் |
| 1992 | *புருஷன் எனக்கு அரசன்* | தமிழ் |  |
| 1992 | *அபிராமி* | தமிழ் |  |
| 1992 | *சின்ன கவுண்டர்* | வழக்கறிஞர் | தமிழ் |
| 1993 | *அமராவதி* | தேவாலய பாதிரியார் | தமிழ் |
| 1993 | *ரோஜாவை கிள்ளாதே* | அனுவின் தந்தை | தமிழ் |
| 1994 | *சின்ன மேடம்* | நீதியரசர் | தமிழ் |
| 1994 | *அரண்மனைக்காவலன்* | தமிழ் |  |
| 1994 | *வாங்க பார்ட்னர் வாங்க* | குருக்கள் | தமிழ் |
| 1995 | *ஜமீன் கோட்டை* | தமிழ் |  |
| 1995 | *சதி லீலாவதி* | தமிழ் |  |
| 1996 | *அந்திமந்தாரை* | தமிழ் |  |
| 1996 | *காதல் கோட்டை* | தேவாலய பாதிரியார் | தமிழ் |
| 1998 | *பகவத் சிங்* | தமிழ் |  |
| 1999 | *அழகர்சாமி* | தமிழ் | } |
# வல்லுநர் மன்றம் (ஈரான்)

## வல்லுநர்கள் மன்றத்தின் பணிகளும், அதிகாரங்களும்

வல்லுநர்கள் மன்றம் நீதி பரிபாலனம் மற்றும் இசுலாமிய மெய்யியல் அவையாகவும் செயல்படும். ஈரானிய அரசியலமைப்பின் படி, வல்லுநர்கள் மன்றம், ஈரானின் அதியுயர் தலைவரை தேர்வு செய்யவும், நீக்கவும் அதிகாரம் படைத்தது. ஈரானிய அதியுயர் தலைவர் இறப்பின் அல்லது பதவியிலிருந்து நீக்கப்பட்டால், வல்லுநர்கள் மன்றம் உடனடியாக புதிய உச்சத் தலைவரை நியமிப்பர்.  
இருப்பினும் பதவியிலிருக்கும் ஈரானின் உச்சத்தலைவரை நீக்கும் பணி வல்லுநர்கள் மன்றம் செய்யாது. வல்லுநர்கள் மன்றத்தின் கூட்டம் ஆறு மாதத்திற்கு ஒரு முறை நடைபெறும். அதன் கூட்டத் தீர்மானங்கள் வெளியிடப்படாது. ஈரானின் உச்சத் தலைவரின் எந்தவொரு முடிவையும் கேள்வி கேட்கவோ அல்லது வெளிப்படையாகவோ கருத்து தெரிவிப்பதற்கு வல்லுநர்கள் மன்றத்திற்கு அதிகாரம் இல்லை.வல்லுநர்கள் மன்றம், ஈரானின் அதியுயர் உச்சத் தலைவர் பதவிக்கு போட்டியிடும் வேட்பாளர்களின் இசுலாமிய மார்க்க அறிவு, நீதி பரிபாலனம், நிர்வாகத் தகுதிகள், சமூக & அரசியல் தகுதிகள், நன்நடத்தைகள் குறித்து தங்களுக்குள்ளே கலந்து பேசி ஆலோசனை செய்து முடிவுகள் அறிவிப்பர்.
1989-ஆம் ஆண்டில் திருத்தப்பட்ட ஈரானிய அரசியலமைப்புச் சட்டத்தின் படி, ஈரானிய அதியுயர் உச்சத் தலைவர் பன்னிருவர் இசுலாமியப் பிரிவை சேர்ந்தவராக இருத்தல் வேண்டும் என்ற பிரிவு நீக்கப்பட்டது. இதன் படி அலி காமெனி 1989 முதல் ஈரானின் உச்சத் தலைவராக உள்ளார்.
# வல்லுநர் மன்றம் (ஈரான்)

## இதனையும் காண்க

- பகலவி வம்சம்
- முகம்மத் ரிசா ஷா பஹ்லவி
- ஈரானியப் புரட்சி
- ஈரானின் அதியுயர் தலைவர்
- ரூகொல்லா கொமெய்னி -ஈரானின் முதலாவது அதியுயர் தலைவர்
- அலி காமெனி - ஈரானின் இரண்டாவது அதியுயர் தலைவர்
- வல்லுநர்கள் மன்றம்
- பாதுகாவலர்கள் மன்றம்
- அசன் ரவ்கானி
- மகுமூத் அகமதிநெச்சாத்
- இப்ராகிம் ரைசி
# ஈரானின் அதியுயர் தலைவர்

**ஈரானின் அதியுயர் தலைவர்** (**Supreme Leader of Iran**) ஈரான் இசுலாமியக் குடியரசின் இறுதி அதிகாரம் படைத்தவர் ஆவார். இரான் இசுலாமியக் குடியரசின் ஆன்மீகம், அரசியல் நிர்வாகம், நீதி நிர்வாகம், பொருளாதாரம், பொதுத் தேர்தல், வெளியுறவு விவகாரம், கல்வி, இராணுவம் போன்றவற்றில் இவரது முடிவே இறுதியானதாகும். மேலும் ஈரான் நாட்டின் அதிக அதிகாரம் படைத்த முக்கிய அமைப்புகளான இரான் அரசு மேலும் இவருக்கு ஈரானி அதிபரையும், அவரது அமைச்சரவையும் பதவி நீக்கம் செய்யும் அதிகாரம் படைத்தவர். வல்லுநர்கள் மன்றம் மற்றும் பாதுகாவலர்கள் மன்றம் (ஈரான்) இவரது மேற்பார்வையில் செயல்படும். ஈரான் அரசின் அமைச்சரவை உறுப்பினர்கள் இவரது ஆலோசனைப்படி நியமிக்கப்படுவர்.  
ஈரானின் அரசியலமைப்புச் சட்டப்படி, இசுலாமிய நீதிபரிபாலான பாதுகாவலராக, ஈரானின் அதியுயர் தலைவர் பதவி 1979-இல் உருவாக்கப்பட்டது. அரசியலமைப்புச் சட்டப்படி, ஈரான் இசுலாமியக் குடியரசின் அதிகாரங்கள் நாடாளுமன்றம், நீதித்துறை, நிர்வாகத்துறையால் நிர்வகிக்கப்பட்டாலும் அவைகளை மேற்பார்வையிட்டு தலையிடவும் ஈரானின் அதியுயர் தலைவருக்கு உண்டு.  
குடியரசுத் தலைவரை விட அதிக அதிகாரம் படைத்த தலைமை மதகுருவான ஈரானின் அதியுயர் தலைவர் குடியரசுத் தலைவர், முப்படைகளின் தலைமைப் படைத்தலைவர்கள் மற்றும் உச்ச நீதிமன்ற நீதிபதிகளை நியமிக்கும் அதிகாரம் படைத்தவர். ஈரானிய அரசியலமைப்புச் சட்டப்படி, ஈரானின் அதியுயர் தலைவர் முழு இசுலாமிய அறிஞராகவும், சியா இசுலாம் மத குருவாகவும் இருத்தல் வேண்டும்.
# ஈரானின் அதியுயர் தலைவர்

## ஈரானின் அதியுயர் தலைவர்கள்

ஈரானின் அதியுயர் தலைவரை வல்லுநர் மன்ற உறுப்பினர்கள் தேர்ந்தெடுக்கப்படுவார். அதியுயர் தலைவர் தேர்ந்தெடுக்கப்பட்டவர் தம் வாழ்நாள் முழுவதும் அப்பதவியில் தொடரலாம். இவரை ஈரானின் எந்த ஒரு அரசியல் அமைப்பும், நீதித்துறையும் கேள்வி கேட்க இயலாது.  
1. ரூகொல்லா கொமெய்னி - (1979 - 1989 முடிய) முதலாவது ஈரானிய அதியுயர் தலைவர்
1. அலி காமெனி - (1989 முதல் - தற்போது வரை) இரண்டாவது ஈரானிய அதியுயர் தலைவர்
# ஈரானின் அதியுயர் தலைவர்

## பணிகள், அதிகாரங்கள் மற்றும் கடமைகள்

நாட்டுப் பிரதமருடன் ஈரானின் அதியுயர் தலைவர் அலி காமெனி]]  
அரசியலமைப்பு, ஆணைகள் மற்றும் பிற சட்டங்களால் உச்ச தலைவருக்கு வழங்கப்பட்ட கடமைகள் மற்றும் அதிகாரங்கள்:
1. ஈரான் இஸ்லாமிய குடியரசின் பொதுக் கொள்கைகளை தேசத்தின் அனுபவம் மற்றும் அறிஞர்கள் மன்றத்துடன் கலந்தாலோசித்து வரையறுத்தல்.
1. அமைப்புகளின் பொதுவான கொள்கைகளை முறையாக செயல்படுத்துவதற்கான மேற்பார்வை.
1. அரசாங்கத்தின் மூன்று கிளைகளுக்கு இடையிலான மோதல்களைத் தீர்ப்பது
1. தேசிய வாக்கெடுப்புக்காக ஆணைகளை வழங்குதல்.
1. ஈரானிய ஆயுதப்படைகளின் தலைமைக் கட்டளை அதிகாரியாக பணிபாற்றுதல்.
1. போர் மற்றும் சமாதான பிரகடனம், மற்றும் ஆயுதப்படைகளை அணிதிரட்டுதல்.
1. பாராளுமன்றத்தால் நிறைவேற்றப்பட்ட சட்டங்களை தனது வீட்டோ அதிகாரத்தால் தடுத்தல்
1. பதவி விலகம், பதவி நியமனம், பதவி நீக்கம் ஆகியவைகளை ஏற்றுக்கொள்ளல்:
1. தேசய அனுபவம் மற்றும் அறிஞர்கள் மன்ற உறுப்பினர்கள்.
1. கலாச்சார புரட்சியின் உச்சக் குழு உறுப்பினர்கள்.
1. உச்ச தேசிய பாதுகாப்பு கவுன்சில்க்கு இரண்டு தனிப்பட்ட பிரதிநிதிகள் நியமித்தல்
1. அரசின் அனைத்து கிளை அமைப்புகளுக்கும் பிரதிநிதிகளை நியமிக்க முடியும்.
1. பாதுகாவலர் மன்றத்திற்கு 6 உறுப்பினர்களை நியமித்தல்.
1. ஈரானின் தலைமை நீதிபதியை நியமித்தல்
1. பாதுகாப்பு, உளவுத்துறை, வெளியுறவு மற்றும் அறிவியல் அமைச்சர்களை நியமித்தல்
1. ஈரான் இஸ்லாமிய குடியரசின் வானொலி மற்றும் தொலைக்காட்சி நெட்வொர்க் தலைவர்.
1. ஈரான் இஸ்லாமிய குடியரசின் ஆயுதப்படைகளின் தலைமை தலைவர்களை நியமித்தல்
1. அமைச்சர்களை பதவி நீக்கம் செய்து மீண்டும் பணியமர்த்த முடியும்.
1. ஆயுதப்படைகளின் மூன்று பிரிவுகளுக்கும் இடையிலான வேறுபாடுகளைத் தீர்ப்பது மற்றும் அவர்களின் உறவுகளை ஒழுங்குபடுத்துதல்.
1. வழக்கமான முறைகளால் தீர்க்க முடியாத பிரச்சினைகளை தேசத்தின் செயல்திறன் விவேகக் கவுன்சில் மூலம் தீர்க்கலாம்.
1. ஈரான் குடியரசுக் குடியரசுத் தலைவர் தேர்தல்களை முறைப்படுத்தும் ஆணையில் கையெழுத்திடுதல்.
1. ஈரான் குடியரசுத் தலைவரை பதவி நீக்கம் செய்வது.
1. தேசிய தலைமைப் பாதுகாப்புக் குழுவின் முடிவுகளை உறுதிப்படுத்துதல்.
# ஈரானின் அதியுயர் தலைவர்

## இதனையும் காண்க

- பகலவி வம்சம்
- முகம்மத் ரிசா ஷா பஹ்லவி
- ஈரானியப் புரட்சி
- வல்லுநர்கள் மன்றம் (ஈரான்)
- ரூகொல்லா கொமெய்னி - ஈரானின் முதலாவது அதியுயர் தலைவர்
- அலி காமெனி - ஈரானின் இரண்டாவது அதியுயர் தலைவர்
- அசன் ரவ்கானி
- மகுமூத் அகமதிநெச்சாத்
- இப்ராகிம் ரைசி
# மது காடு

**மது காடு** அல்லது **மதுவனம்** (*Madhu forest*) (சமஸ்கிருதம்-मधुवन) யமுனை ஆற்றின் மேற்கிலுள்ள பண்டைய வட இந்தியாவில் அமைந்த அடர்ந்த காடு. இக்காடு வானர அரசன் சுக்ரீவனுக்கு சொந்தமான தோட்டம் என்று அறியப்படுகிறது. சீதையைக் கண்டறிந்த பின் அனுமன் இந்த தோட்டத்திற்கு அங்கதன் மற்றும் பிற வானரங்களுடன் வந்தாகவும் அங்கு அவர்களுக்கு பிடித்தமான தேனை உண்டனர் என்றும் புராணம் வழியாக அறியப்படுகிறது.
# மது காடு

## இராமாயணத்திலும் மகாபாரதத்திலும்

பண்டைய புராணமான இராமாயணத்தின்படி, **மது** என்னும் பெயர் கொண்ட அசுரன் ஒருவன் இந்த காட்டையும் தேசத்தையும் ஆண்டு வந்தான். கோசல நாட்டின் மன்னன் இராமனின் சகோதரனான சத்துருக்கனனால் மது அரக்கன் தோற்கடிக்கப்பட்டான். சத்துருக்கனன் அக்காட்டை சுத்தப்படுத்தி மதுரா என்னும் நகரை உருவாக்கினான். அந்த நகரே பிறகு சூரசேன இராச்சியத்தின் தலைநகராக மாறியது என்று மகாபாரதத்தில் கூறப்பட்டுள்ளது. யாதவ மன்னர்கள் உக்ரசேனனும் கம்சனும் மேற்கூறிய பகுதியினை ஆட்சி செய்தனர்.
# மது காடு

## அரி வம்சத்தில்

அரி வம்சத்தின்படி (95.5242-8), யது சந்ததியினரும் யாதவ மன்னருமான மது மதுவனத்திலிருந்து ஆட்சி செய்தான். இராமனின் சகோதரனும் மது வம்சத்தியில் வந்தவனுமான சத்துருக்கனன் மாதவ லாவணனை கொன்று, மதுவன காட்டை வெட்டி அங்கு மதுரா என்னும் நகரை உருவாக்கினான். இராமனும் அவனது சகோதரர்களும் மறைந்த பிறகு சத்வதரின் மகனும் மது வம்சத்தின் பீமன் இந்நகரை மீட்டான்.
# பையாவூர்

**பையாவூர்** (*Payyavoor*) என்பது இந்திய மாநிலமான கேரளாவின் கண்ணூர் மாவட்டத்திலுள்ள ஒரு நகரமாகும். இது பையாவூர் பேரூராட்சியின் தலைமையகமாகவும் இருக்கிறது.
# பையாவூர்

## அமைவிடம்

பையாவூர், மாவட்டத் தலைமையகமான கண்ணூருக்கு கிழக்கே 43 கி.மீ. தொலைவிலும், வட்டத் தலைமையகமான தளிப்பரம்பாவுக்கு கிழக்கே 30 கி.மீ. தொலைவிலும், இரிட்டிக்கு 20 கி.மீ. தொலைவிலும் அமைந்துள்ளது. அருகிலுள்ள நகராட்சி சிறீகண்டபுரம் 10 கி.மீ தூரத்தில் உள்ளது.
# பையாவூர்

## சிவ விழா

இங்குள்ள சிவன் கோவிலில் நடைபெறும் திருவிழா மிகவும் பிரபலமானது. இது கும்ப மாதத்தின் முதல் நாளிலிருந்து பன்னிரென்டாம் நாள் வரை கொண்டாடப்படுகிறது. இந்த நகரத்தில் புனித அன்னை தேவாலயம் என்ற பெயரில் ஒரு கன்னையா கத்தோலிக்க தேவாலயம் உள்ளது.
# பையாவூர்

## சிவன் கோவிலில் ஊட்டு விழா

சிவபெருமானின் ஆலயத்தில் ஊட்டுத் திருவிழா கிராமத்தின் தனித்துவமான கொண்டாட்டமாகும். இது ஒவ்வொரு ஆண்டும் மலையாள நாட்காட்டியின்படி பன்னிரென்டாம் நாள் வரை கொண்டாடப்படுகிறது. சாதி, மத வேறுபாடின்றி மக்கள் இந்த விழாவைக் கொண்டாடுகிறார்கள். குடகு மாவட்டத்தைச் சேர்ந்தவர்கள் (கருநாடகா) வேண்டுதல்களுடன் பிரசாதத்தையும் கொண்டு வருகிறார்கள். திருவிழா பிப்ரவரி 12 அன்று (மகரம் 30) தொடங்கி பிப்ரவரி 24 அன்று (கும்பம் 12) முடிவடைகிறது. இந்த விழா குடகு அத்துடன் கேரளாவைச் சேர்ந்த மக்களின் 'சங்கமம்' என்று கருதப்படுகிறது. திருவிழா துவங்குவதற்கு முன்பு குடகிலிருந்து பக்தர்கள் தங்கள் கால்நடைகளௌடன் திருவிழா காலத்தில் 'பிரசாத ஊட்டம்' எனப்படும் அரிசி பிரசாதங்களுடன் கோவிலுக்கு வருகிறார்கள். இந்த திருவிழாவைப் பற்றிய பல்வேறு புராணக்கதைகள் உள்ளன.
# பையாவூர்

## போக்குவரத்து

கேரள மலை நெடுஞ்சாலை 59 இதன் வழியாக செல்கிறது. இது அருகிலுள்ள நகரங்களான செம்பேரி, உலிக்கல், இரிட்டி, நடுவில், கருவஞ்சல், அலகோடு போன்ற ஊர்களை இணைக்கிறது. கேரள மாநில நெடுஞ்சாலை 36 இங்கிருந்து சுமார் 10 கி.மீ. தூரத்தில் உள்ள சிறீகண்டபுரம் நகரம் வழியாக செல்கிறது.  
தேசிய நெடுஞ்சாலை 66 30 கி.மீ தூரத்திலுள்ள தளிப்பறம்பா நகரத்தில் செல்கிறது. இங்கிருந்து மங்களூரையும், மும்பையையும் வடக்குப் பகுதியிலும், கொச்சினையும், திருவனந்தபுரத்தையும் தெற்குப் பகுதியிலும் அணுகலாம். கிழக்கு நோக்கிச் செல்லும் சாலை மைசூரையும் பெங்களூரையும் இணைக்கிறது.  
கண்ணூர் அருகிலுள்ள தொடர் வண்டி நிலையமாகும். 26 கி.மீ தெற்கே கண்ணூர் பன்னாட்டு வானூர்தி நிலையம் அருகிலுள்ள வானூர்தி நிலையமாகும். மங்களூரு பன்னாட்டு வானூர்தி நிலையம் கோழிக்கோடு பன்னாட்டு வானூர்தி நிலையம் போன்ற இடங்களிலிருந்தும் விமானச் சேவைகளும் உள்ளன.
# பையாவூர்

## புள்ளிவிவரங்கள்

2011, இந்திய மக்களதொகை கணக்கெடுப்பின்படி பையாவூர் கிராமத்தில் 11,373 ஆண்களும், 11,625 பெண்களும் என 22,998 மக்கள் தொகை உள்ளனர். பாலின விகிதம் 1,000 ஆண்களுக்கு 1,022 பெண்கள். இதன் பேரூராட்சி வரம்பில் 5,698 வீடுகள் உள்ளன.
# சுரேகா மேரி

**சுரேகா மேரி**(*Surekha Marie*)(10 மார்ச்சு 1955 – 6 சூன் 2021) ஓர் இந்திய திரைப்பட நடிகையும், சின்னத்திரை நடிகையும் ஆவார். இவர் 1980களில் மலையாளம், தமிழ், தெலுங்கு மற்றும் கன்னடத் திரைப்படங்களில் முன்னணி நடிகையாக இருந்தார். இவர் அறிமுகமான முதல் திரைப்படம் இயக்குநர் பரதன் இயக்கத்தில் வெளியான *தகரா* என்ற மலையாளத் திரைப்படமாகும். இத்திரைப்படத்தில் தனது திறமையான நடிப்பை வெளிப்படுத்தினார்.
# சுரேகா மேரி

## ஆரம்பக் கால வாழ்க்கை

இவர் ஆந்திராவில் ஒரு கிறித்தவ குடும்பத்தில் பிறந்தார். இவரது தந்தை பி. ராமராவ் தொழிற்சாலை மேலாளராகவும், தாய் ஆசிரியராகவும் பணிபுரிந்தனர். இவரது சகோதரர் நவீன் என்பவராவார். இவரது தந்தைக்கு சென்னையிலுள்ள ஒரு வங்கியில் வேலை கிடைத்ததால் இவரது குடும்பம் தமிழ்நாட்டிற்கு குடிபெயர்ந்தது. இவர் தனது ஆரம்பக் கல்வியை சென்னையில் உள்ள ஹோலி ஏஞ்சல்ஸ் என்ற பள்ளியில் முடித்தார். இவர் ஒரு தெலுங்குத் நாடகத்தொடரை தயாரித்தும், ஒரு தெலுங்கு நாடகத் தொடரில் நடித்தும் உள்ளார்.
# சுரேகா மேரி

## குடும்பம்

இவர் 1995இல் டாக்டர். சீனிவாசன் என்பவரை மணந்தார். ஆனால், இத்திருமணம் விவாகரத்தில் முடிந்தது. இவருக்கு கேத்ரின் என்ற ஒரு மகள் இருக்கிறார். மேரி, திருமணத்திற்குப் பிறகு திரைத்துறையை விட்டு வெளியேறினார். அதன் பிறகு இவர் தனது தொழிலில் கவனம் செலுத்தினார். இவர் "சென்னை மீடியா பிளஸ்" என்ற தயாரிப்பு நிறுவனத்தை சொந்தமாக நடத்திவந்தார். இவர் 2012ஆம் ஆண்டில் வெளியான "மாஸ்டர்ஸ்" என்ற மலையாளத் திரைப்படத்தின் மூலம் மீண்டும் திரைப்படத்தில் நடிக்கத் துவங்கினார். இவர் குடும்பத்துடன் சென்னையில் வசித்து வந்தார்.
# 4-ஐதராக்சிபீனைல்பைருவிக் அமிலம்

**4-ஐதராக்சிபீனைல்பைருவிக் அமிலம்** (*4-Hydroxyphenylpyruvic acid*) C<sub>9</sub>H<sub>8</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும்.  
பீனைல் அலானின் என்ற அமினோ அமிலத்தின் வளர்சிதைமாற்றத்தில் ஓர் இடைநிலை வேதிப்பொருளாக இது கிடைக்கிறது. ஆக்சோகார்பாக்சிலிக் அமிலத்தின் கட்டமைப்பில் உள்ள மெத்தில் ஐதரசன்களில் ஒன்று 4-ஐதராக்சிபீனைல் தொகுதியால் இங்கு பதிலீடு செய்யப்பட்டுள்ளது.  
பீனைல் அலானின் கட்டமைப்பில் உள்ள அரோமாட்டிக் பக்கச் சங்கிலி பீனைல் அலானின் ஐதராக்சிலேசு என்ற நொதியால் ஐதராக்சிலேற்றம் செய்யப்படும் வினையினால் டைரோசின் என்ற அமினோ அமிலம் உருவாகிறது. டைரோசின் அமினோடிரான்சுபெரேசு என்ற நொதியின் வினையூக்கத்தால் டைரோசினை 4-ஐதராக்சிபீனைல்பைருவிக் அமிலமாக மாற்ற இயலும். மேலும், 4-ஐதராக்சிபீனைல்பைருவிக் அமிலத்தை 2,5-ஈரைதராக்சிபீனைல் அசிட்டிக் அமிலம் என்ற பீனாலிக் அமிலமாகவும் மாற்ற இயலும். ஆக்ரோனாட்டிக் சாயம் தயாரிப்பில் 2,5-ஈரைதராக்சிபீனைல் அசிட்டிக் அமிலம் ஒரு முன்னோடிச் சேர்மமாகப் பயன்படுகிறது.  
சிகைட்டோனெமின் சாயத்தின் உயிர்த்தொகுப்பு வினை தயாரிப்பில் ஓர் இடைநிலையாகவும் இச்சேர்மம் செயல்படுகிறது.
# தனூராய்

**தனூ ராய்** என்பவர் ஓர் இந்திய திரைப்பட நடிகை, வடிவழகி ஆவார். இவர் பிறப்பால் ஒரு வங்காளியாவார்., இவர் சில தமிழ், மலையாள, வங்காள, கன்னட படங்களிலும் பல தெலுங்கு படங்களிலும் நடித்துள்ளார். *மாஸ்* , *ஹீரோ* போன்ற படங்களில் இவர் ஆடிய குத்தாட்டங்களுக்காக பெரும்பாலும் அறியப்படுகிறார். மலையாளத் திரைப்படமான *ஈ ஆடுதா கலத்து* என்ற படத்தில் இவர் ஏற்ற பாத்திரத்துக்காக அறியப்படுகிறார்..
# தனூராய்

## தொழில்

தனு ராய் கொல்கத்தாவில் பிறந்து வளர்ந்தார். இவர் வணிகவியல் பட்டதாரியாவார். 2001 ஆம் ஆண்டில் பூரி ஜெகன்நாத்தின் இட்லு *ஸ்ராவணி சுப்பிரமணியம்* என்ற படத்தில் நடிகையாக அறிமுகமானார். அதன் பிறகு ஆனந்தம் மற்றும் மனசந்தா நுவ்வே போன்ற படங்களில் சிறிய வேடங்களில் நடித்தார். பின்னர் அவனு நிஜம், கோடி ராமகிருஷ்ணாவின் *கீலுகுர்ரம்*. போன்ற படங்களில் தோன்றினார். பின்னர், இவர் குறைந்த செலவில் தயாரிக்கபட்ட திரைப்படங்களில் நடித்தார். மேலும் சத்யம், *மாஸ்*, ந, வியலவாரி கயலு, பெல்லிகனி பிரசாத் உள்ளிட்ட படங்களில் பல குத்தாட்டப் பாடல்களுக்கு ஆடினார்.  
இவர் இரண்டு வங்கப் படங்களில் நடித்தார். அவை *பாஷோ நா*, இதில் இவர் ஒரு இளம் விதவையாக நடித்தார். அடுத்து *மனசந்தா நுவே* படத்தின் மறுஆக்கமான *மோனர் மஜோ தும்ஹி* என்ற வங்கப் படம் ஆகும். கன்ட திரைப்படமான *லவ் ஸ்டோரி* படத்தில் நடித்தார். இது தெலுங்குத் திரைப்படமான *மரோ சரித்ராவின்* மறுஆக்கமாகும். முன்தாக இதற்கு *பிரேம சரித்ரா* என்று பெயரிடப்பட்டிருந்தது. இவர் நடித்த முதல் கன்னடப் படம், *பிரீத்தி மடாபாரோ*, ஆனால் அது இடையில் நிறுத்தப்பட்டது. தமிழில் இவர் *இன்றுI* படத்திலும் இந்தித் திரைப்படமான *ஹம்ரஸ்* படத்தின் தமிழ் மறுஆக்கமான *கிரிவலம்*,ஆகிய படங்களில் நடித்தார்.  
இவர் 2012 ஆம் ஆண்டு *ஈ அடுத காலத்து* என்ற திரைப்படத்தின் வழியாக மலையாளத்தில் தனுஸ்ரீ கோஷ் என்ற பெயரில் அறிமுகமானார். படத்தில் 10 வயது சிறுவனின் தாயான மாதுரி என்ற பாத்திரத்தில் நடித்ததற்காக விமர்சன ரீதியான பாராட்டைப் பெற்றார். *ஒரிசாவில்*, இவர் சமூக செயல்பாடுகளில் ஈடுபட்டார், அங்கு ஒரு கிராமத்தில் பழங்குடி மக்களின் நலனுக்காக பணியாற்றுகிறார்.  
இவரது வரவிருக்கும் படமான அமர் பாபுவின் *அலா ஜரிகிண்டி ஓகக ரோஜு*, இது 2006 ஆம் ஆண்டய பிரித்தானிய குற்றவியல் நகைச்சுவை படமான *பிக் நத்திங்கின்* தெலுங்கு மறுஆக்கம் ஆகும். *ஹாஷிம் மாரிகரின் முன்னோட்டத்தில்* சிறப்புத் தோற்றத்தில் இவர் நடிக்க படப்பிடிப்பில் கலந்துகொண்டுள்ளார்.  
தெலுங்கு தொலைக்காட்சி நிகழ்ச்சிகளான *நாச்சோ ரே* மற்றும் *ஹம்மா ஹம்மா* ஆகியவற்றிலும் கலந்துகொண்டுள்ளார்.
# தனூராய்

## திரைப்படவியல்

| 2001 | *இட்லு ஸ்ராவணி சுப்பிரமணியம்* | ஸ்ராவணி | தெலுங்கு |  |
| --- | --- | --- | --- | --- |
| *ஆனந்தம்* | தீபிகா | தெலுங்கு |  |  |
| *மனசந்தா நுவ்வே* | ஸ்ருதி | தெலுங்கு |  |  |
| 2003 | *இன்று* | ஜெனிஃபர் | தமிழ் |  |
| *சத்யம்* | தெலுங்கு | சிறப்புத் தோற்றம் |  |  |
| *மோனர் மஜே துமி* | பெங்காலி |  |  |  |
| 2004 | *அவனு நிஜாமே* | ருச்சிதா | தெலுங்கு |  |
| *மேகம்* | தெலுங்கு |  |  |  |
| *நோ* | தெலுங்கு | சிறப்புத் தோற்றம் |  |  |
| *மாஸ்* | தெலுங்கு | சிறப்புத் தோற்றம் |  |  |
| *பெல்லிகனி பெல்லம் அவதுண்டி* | தெலுங்கு |  |  |  |
| 2005 | *கீலு குர்ரம்* | தெலுங்கு |  |  |
| *பிரயாத்னம்* | தெலுங்கு |  |  |  |
| *கிரிவலம்* | பிரியா | தமிழ் |  |  |
| *உயிர் உள்ளவரை* | தமிழ் |  |  |  |
| *மேகமலா - ஓ பெல்லம் கோலா* | மேகமலா | தெலுங்கு |  |  |
| *நம்மண்ணா* | கன்னடம் | சிறப்புத் தோற்றம் |  |  |
| *ல்வ ஸ்டோரி* | ஸ்வப்னா | கன்னடம் |  |  |
| 2007 | *அகாரி பகே* | தெலுங்கு |  |  |
| *வியலவாரி கயலு* | தெலுங்கு | சிறப்புத் தோற்றம் |  |  |
| *ருத்ரமணி* | தெலுங்கு |  |  |  |
| 2008 | *பெல்லிகனி பிரசாத்* | தெலுங்கு | சிறப்புத் தோற்றம் |  |
| *ஹீரோ* | தெலுங்கு | சிறப்புத் தோற்றம் |  |  |
| 2011 | *கதா ஸ்கிரீன்பிளே தர்ஷகத்வம் அப்பலராஜு* | சரளா | தெலுங்கு | சிறப்புத் தோற்றம் |
| 2012 | *ஈ ஆதுதா காலத்து* | மாதுரி குரியன் | மலையாளம் |  |
| *ஆலா ஜரிகிண்டி ஓகா ரோஜு* | தெலுங்கு |  |  |  |
| 2013 | *ஒரிசா* | மீரா பாய் | மலையாளம் |  |
| *டி கம்பெனி* | ஜரீனா முகமது | மலையாளம் |  |  |
| *பிரிவியூ* | மலையாளம் |  |  |  |
| *ஓ மஞ்சுலா கத* | தெலுங்கு |  |  |  |
| *பால்யகலசகி* | சப்னம் | மலையாளம் |  |  |
| 2017 | ஜெமினி | அனுஸ்ரீ | மலையாளம் |  |
| பிரச்சாயி | ராதிகா நாயர் | மலையாளம் | படப்பிடிப்பில் | } |
# எர்னஸ்ட் செயின்

**எர்னஸ்ட் போரிசு செயின்** (Ernst Boris Chain) (19 ஜூன் 1906 - 12 ஆகஸ்ட் 1979) ஒரு செருமானிய-பிரித்தானிய உயிர்வேதியியலாளர் ஆவார். இவர் தனது இணை ஆராய்ச்சியாளர் ஹோவர்ட் ஃப்ளோரே மற்றும் அலெக்சாண்டர் பிளெமிங் ஆகியோருடன் 1945 ஆம் ஆண்டில் பென்சிலின் உருவாக்கத்திற்காக உடலியல் அல்லது மருத்துவத்திற்கான நோபல் பரிசினைப் பெற்றவர் ஆவார்.
# எர்னஸ்ட் செயின்

## வாழ்க்கை மற்றும் தொழில்

ஸ்கூல் ஆஃப் பேத்தாலஜி ஆய்வகத்தில் ஒரு பரிசோதனையை மேற்கொள்கிறார்]]  
மார்கரெட் (நீ ஈஸ்னர்) மற்றும் மைக்கேல் செயின் ஆகியோரின் மகனாக பெர்லினில் செயின் பிறந்தார். மைக்கேல் செயின் ஒரு வேதியியலாளராகவும் மற்றும் வேதியியல் பொருட்களைக் கையாளும் தொழிலதிபராகவும் இருந்தார். அவரது குடும்பம் செபராது யூத மற்றும் அஸ்கனாசு யூத வம்சாவளியைச் சேர்ந்தது. இவரது தந்தை வெளிநாட்டிலிருந்து வேதியியல் படிப்பதற்காக ரஷ்யாவிலிருந்து குடிபெயர்ந்தார், அவரது தாய் பெர்லினிலிருந்து வந்தவர். 1930 ஆம் ஆண்டில், ஃபிரெட்ரிக் வில்ஹெல்ம் பல்கலைக்கழகத்தில் வேதியியலில் பட்டம் பெற்றார்.  
நாசிக்கள் ஆட்சிக்கு வந்த பிறகு, தான் ஒரு யூதராக இருந்த காரணத்தால், இனி செருமனியில் பாதுகாப்பாக இருக்க முடியாது என்று செயின் புரிந்து கொண்டார். அவர் செருமனியை விட்டு வெளியேறி இங்கிலாந்து சென்றார், ஏப்ரல் 2, 1933 அன்று தனது கையிருப்பாக 10 டாலருடன் வந்தார். மரபியலாளரும் உடலியல் நிபுணருமான ஜே.பி.எஸ் ஹால்டேன் லண்டனின் பல்கலைக்கழக கல்லூரி மருத்துவமனையில் ஒரு இடத்தைப் பெற அவருக்கு உதவினார்.  
சில மாதங்களுக்குப் பிறகு, கேம்பிரிட்ஜ் பல்கலைக்கழகத்தின் ஃபிட்ஸ்வில்லியம் ஹவுஸில் முனைவர் பட்ட ஆராய்ச்சி மாணவராக ஏற்றுக்கொள்ளப்பட்டார், அங்கு சர் பிரடெரிக் கௌலாண்ட் ஆப்கின்சின் வழிகாட்டுதலில் பாஸ்போகொழுமியங்கள் தொடர்பாக பணியாற்றத் தொடங்கினார். 1935 ஆம் ஆண்டில், ஆக்ஸ்போர்டு பல்கலைக்கழகத்தில் நோயியல் துறையில் விரிவுரையாளராக ஒரு வேலையை ஏற்றுக்கொண்டார். இந்த நேரத்தில் அவர் பாம்பு நச்சு, கட்டி வளர்சிதை மாற்றம், லைசோசைம்கள் மற்றும் உயிர் வேதியியல் நுட்பங்கள் உள்ளிட்ட பல ஆராய்ச்சி தலைப்புகளில் பணியாற்றினார்.  
1939 ஆம் ஆண்டில், ஓவர்ட் புளோரேயுடன் இணைந்து நுண்ணுயிரிகளால் உற்பத்தி செய்யப்படும் இயற்கை பாக்டீரியா எதிர்ப்பு முகவர்களை ஆராய்ந்தார். இது அவருக்கும் புளோரேக்கும் பென்சிலின் பற்றி விவரித்த அலெக்சாண்டர் பிளெமிங்கின் படைப்புகளை மறுபரிசீலனை செய்ய வழிவகுத்தது. செயின் மற்றும் புளோரே பென்சிலினின் சிகிச்சை நடவடிக்கை மற்றும் அதன் வேதியியல் கலவை ஆகியவற்றைக் கண்டுபிடித்தனர். செயின் மற்றும் புளோரே பெனிசிலீனின் கிருமிகளைக் கொல்லும் காரணியை எவ்வாறு பிரித்தெடுப்பது மற்றும் செறிவூட்டுவது என்பதைக் கண்டுபிடித்தனர். இந்த ஆராய்ச்சிக்காக, செயின், புளோரே மற்றும் பிளெமிங் ஆகியோர் 1945 இல் நோபல் பரிசைப் பெற்றனர்.  
எட்வர்ட் ஆபிரகாமுடன் சேர்ந்து 1942 ஆம் ஆண்டில் பென்சிலினின் பீட்டா-லாக்டம் கட்டமைப்பை கோட்பாடு செய்வதிலும் ஈடுபட்டார், இது 1945ஆம் ஆண்டில் டோரதி ஓட்ச்கின் செய்த எக்சு கதிர் படிகவியல் ஆய்வின் மூலம் உறுதிப்படுத்தப்பட்டது. இரண்டாம் உலகப் போரின் முடிவில், செயின் தனது தாயும் சகோதரியும் நாசிகளால் கொல்லப்பட்டதைக் அறிந்தார். இரண்டாம் உலகப் போருக்குப் பிறகு, இஸ்டிடுடோ சுப்பீரியோர் டி சானிடே (சுப்பீரியர் இன்ஸ்டிடியூட் ஆப் ஹெல்த்) இல் பணியாற்றுவதற்காக செயின் ரோம் சென்றார். 1964 ஆம் ஆண்டில் லண்டன் இம்பீரியல் கல்லூரியில் உயிர் வேதியியல் துறையின் நிறுவனர் மற்றும் தலைவராக பிரிட்டனுக்குத் திரும்பினார். அங்கு அவர் ஓய்வு பெறும் வரை தங்கியிருந்தார், நொதித்தல் தொழில்நுட்பங்களில் நிபுணத்துவம் பெற்றார்.
# இராதிகா சௌத்ரி

**ராதிகா சவுத்ரி** என்பவர் ஒரு இந்திய நடிகை ஆவார். முக்கியமாக 2000 களின் முற்பகுதியில் இவர் இந்தி, தமிழ், தெலுங்குத் திரைப்படத் துறைகளில் பணியாற்றியுள்ளார். 2010 இல், லாஸ் வேகாஸ் திரைப்பட விழாவில் விருதை வென்ற அமெரிக்காவில் திரைப்பட இயக்குநராக மீண்டும் வந்தார்.
# இராதிகா சௌத்ரி

## தொழில்

இராதிகா இந்தியாவின் புனே பல்கலைக்கழகத்தில் பயின்றார். அங்கு மக்கள் செய்தித் தொடர்பியலில் முதுகலை பட்டம் பெற்றார். இவர் சுமார் 30 இந்திய திரைப்படங்களில் பல மொழிகளில் நடித்துள்ளார். இதில் *தேரே நாம்* மற்றும் *குஷி* போன்ற படங்களில் நடித்த பல்வேறு பாத்திரங்கள், பாடல்களுக்கு விமர்சன ரீதியான பாராட்டுகளைப் பெற்றார்.  
2010 ஆம் ஆண்டில் லாஸ் ஏஞ்சல்ஸை தளமாகக் கொண்ட இயக்குநராக இவர் மீண்டும் வந்தார். லாஸ் வேகாஸ் திரைப்பட விழாவில் சிறந்த குறும்படத்திற்கான சில்வர் ஏஸ் விருதை வென்றார், விமர்சன ரீதியாக பாராட்டப்பட்ட குறும்படமான *ஆரஞ்சு ப்ளாசம்* . என்ற அந்தப் படம் நான்கு நாட்களில் லாஸ் ஏஞ்சல்சில் படமாக்கப்பட்டது, 17 நிமிட படம் ஒரு தாயானவள் தன் கணவனிடமிருந்து பிரிந்த வேதனையை கடந்து செல்லும் கதையைக் கொண்டது அப்படம். அப்படத்தில் உஷா கோகோடே கதாநாயகியாக நடித்தார், ஜெஃப் டூசெட், ஜான் பால் ஓவியர் ஆகியோர் பிற பாத்திரங்களில் நடித்தனர்.
# இராதிகா சௌத்ரி

## திரைப்படவியல்

| 1999 | *சம்பையா* | தெலுங்கு |  |
| --- | --- | --- | --- |
| *கண்ணுபடப்போகுதய்யா* | தமிழ் |  |  |
| *டைம்* | தமிழ் |  |  |
| 2000 | *சிம்மாசனம்* | தமிழ் |  |
| *குரோதம் 2* | தமிழ் |  |  |
| *பிரியமானவளே* | சௌமியா | தமிழ் |  |
| 2001 | *ஹுச்சன மதுவேயலி உண்டோன ஜனா* | கன்னடம் |  |
| *மிடில் கிளாஸ் மாதவன்* | தமிழ் |  |  |
| *லேடீஸ் அண்டு ஜென்டில்மேன்* | தமிழ் |  |  |
| *குங்குமப்பொட்டுக்கவுண்டர்* | தமிழ் |  |  |
| *நுவ்வு நேனு* | பிரியா | தெலுங்கு |  |
| *பார்த்தாலே பரவசம்* | ரேகா | தமிழ் |  |
| 2002 | *ஷக்கலக்கபேபி* | தமிழ் |  |
| *தப்புச்சேசி பப்புக்குடு* | சீச்சா | தெலுங்கு |  |
| *நந்தி* | பிங்கி | கன்னடம் |  |
| 2003 | *குஷி* | ரோமா | இந்தி |
| *விகடன்* | தமிழ் |  |  |
| *தேரே நாம்* | ஊமை பிச்சைக்காரி | இந்தி | சிறிய காட்சியில் |
| *மா அல்லுடு வெரி குட்* | தெலுங்கு | சிறப்புத் தோற்றம் |  |
| 2003 | *ஒக்க பெல்லாம் முத்து ரெண்டோ பெல்லம் வட்டு* | தெலுங்கு |  |
| *ஐத்தே என்டி* | தெலுங்கு |  |  |
| *மீ இன்டிகோஸ்டே எமிஸ்டாரு மா இன்டிகோஸ்டே எமி டெஸ்டாரு* | தெலுங்கு |  |  |
| 2004 | *சீனு வசந்தி லட்சுமி* | தெலுங்கு |  |
| *என் புருசன் எதிர்வீட்டுப் பொண்ணு* | பார்வதி | தமிழ் |  |
| 2010 | *தி ஹன்ச்பேக்* | ஆங்கிலம் | } |
# இராதிகா சௌத்ரி

## திரைப்படவியல்

### தொலைக்காட்சி

| 2010 | *கல்ட் 11* | செல்வி ரவி | அத்தியாயம்: "நர்ஸ் ஜேனட்டின் ஹாப்பி பிளேஸ்" |  |
| --- | --- | --- | --- | --- |
| 2011 | *அவுட்சோர்ஸ்* | கர்ப்பிணி பெண் | அத்தியாயம்: "டிரெயினிங் டே" | } |
# இந்திய மத்தியப் பல்கலைக்கழகங்கள்

பல்கலைக்கழகம், இந்தியாவின் பழமையான மத்திய பல்கலைக்கழகம்]]
இந்தியாவில் உள்ள **மத்திய பல்கலைக்கழகங்கள்** அல்லது **மத்தியப் பல்கலைக்கழகங்கள்** பாராளுமன்றத்தில் இயற்றப்பட்ட சட்டத்தால் நிறுவப்பட்டுள்ளன. இவை இந்தியக் கல்வி அமைச்சகத்தின் உயர்கல்வித் துறையின் கீழ் செயல்படுகின்றன. இந்தியாவில் உள்ள இப்பல்கலைக்கழகங்கள், பல்கலைக்கழக மானியக் குழு (யுஜிசி) அங்கீகாரத்தின் அடிப்படையில் செயல்படுகின்றன. இதற்கான அதிகாரமானதுயுஜிசிக்கு 1956ஆம் ஆண்டு பல்கலைக்கழக மானிய ஆணையச் சட்டத்தின்படி வழங்கப்பட்டுள்ளது. மேலும் 15 நிபுணத்துவ குழுக்கள் நிறுவப்பட்டுள்ளன. இவை கல்வி நிறுவனங்களுக்கு அங்கீகாரம் வழங்குதல், ஒருங்கிணைத்தல் உள்ளிட்ட வெவ்வேறு செயல்களைக் கட்டுப்படுத்துகின்றன. மத்திய பல்கலைக்கழகங்கள், *மத்திய பல்கலைக்கழக சட்டம், 2009இன் கீழ்* செயல்படுகின்றன. இச்சட்டம் இவற்றின் நோக்கம், அதிகாரங்கள், ஆளுமை போன்றவற்றை ஒழுங்குபடுத்துகின்றன. இச்சட்டத்தின்கீழ் 12 புதிய பல்கலைக்கழகங்கள் நிறுவப்பட்டன். 2020 ஜூன் 1ஆம் நாளன்று, யுஜிசி வெளியிட்டுள்ள மத்திய பல்கலைக்கழகங்களின் பட்டியலில் 54 மத்திய பல்கலைக்கழகங்கள் உள்ளன.  
யுஜிசியால் கட்டுப்படுத்தப்படும் பிற வகை பல்கலைக்கழகங்கள் பின்வருமாறு:  
- மாநில பல்கலைக்கழகங்கள்: இந்தியாவின் ஒவ்வொரு மாநிலங்கள் மற்றும் பிரதேசங்களின் மாநில அரசால் இவை நடத்தப்படுகின்றன. இவை பொதுவாக மாநில சட்டமன்ற சட்டத்தால் நிறுவப்படுகின்றன.
- நிகர்நிலைப் பல்கலைக்கழகம் அல்லது "பல்கலைக்கழகமாகக் கருதப்படுவது" என்பது யுஜிசியின் ஆலோசனையின் பேரில் உயர் கல்வித் துறையால் யுஜிசி சட்டம், 1956இன் பிரிவு 3இன் கீழ் வழங்கப்பட்ட சுயாட்சியின் நிலை ஆகும்.
- தனியார் பல்கலைக்கழகங்கள்: யுஜிசியால் அங்கீகரிக்கப்பட்ட, பட்டங்களை வழங்க அனுமதிக்கப்பட்ட தனியார் பல்கலைக்கழகங்கள். ஆனால் இவர்கள் பலகலைக்கழக வளாகத்திற்கு வெளியே செயல்படும் கல்லூரிகளை, இணைக்க அனுமதிக்கப்படுவதில்லை.  
மேற்கூறிய பல்கலைக்கழகங்கள் தவிர, பட்டங்கள் வழங்கக்கூரிய தகுதியுடன் தன்னாட்சி பல்கலைக்கழகங்களும் செயல்படு அனுமதி வழங்கப்பட்டுள்ளன. இந்த நிறுவனங்களின் கீழ் இணைவுப்பெற்ற கல்லூரிகள் ஏதும் இல்லை. இவை உயர் கல்வித்துறையின் நிர்வாகக் கட்டுப்பாட்டில் உள்ளது. இவற்றில் இந்தியத் தொழில்நுட்பக் கழகம், தேசிய தொழினுநுட்ப நிறுவனங்கள், இந்திய அறிவியல் கல்வி மற்றும் ஆராய்ச்சி நிறுவனங்கள், இந்திய பொறியியல் அறிவியல் தொழினுட்ப நிறுவனங்கள், இந்திய மேலாண்மை நிறுவனங்கள், தேசிய சட்டப் பள்ளிகள், அனைத்திந்திய மருத்துவ அறிவியல் நிறுவனங்கள்<nowiki/>பிற தன்னாட்சி நிறுவனங்களும் அடங்கும்.
# இந்திய மத்தியப் பல்கலைக்கழகங்கள்

## மத்தியப் பல்கலைகழக பொது நுழைவுத் தேர்வுகள் 2022

2020 புதிய கல்விக் கொள்கையின்படி 2022 - 2023 கல்வி ஆண்டு முதல் மத்தியப் பல்கலைக்கழக பொது நுழைவுத் தேர்வு மூலம் 45 மத்தியப் பல்கலைகழகங்களில் இளநிலைப்படிப்பு மாணவர்கள் சேர்க்கை நடைபெறுகிறது.
# இந்திய மத்தியப் பல்கலைக்கழகங்கள்

## மாநிலங்களில் மத்தியப் பல்கலைக்கழகங்கள்

இந்தியாவில் அதிக மத்திய பல்கலைக்கழகங்களைக் கொண்ட பகுதி புது தில்லி ஆகும். இங்கு ஏழு பல்கலைக்கழகங்கள் செயல்படுகின்றன. கோவா தவிர இந்தியாவின் அனைத்து மாநிலங்களிலும் மத்திய பல்கலைக்கழகங்கள் உள்ளன. ஒன்றிய பகுதியில், தில்லி, ஜம்மு-காஷ்மீர் மற்றும் புதுச்சேரியில் மத்திய பல்கலைக்கழகங்கள் உள்ளன.
உள்ள ஏழு மத்திய பல்கலைக்கழகங்களில் டெல்லி பல்கலைக்கழகமும் ஒன்றாகும்.]]
**மாநிலத்தின் அடிப்படையில் மத்திய பல்கலைக்கழகங்கள்**  
| மொத்தம் | 54 |
| --- | --- |
| ஆந்திரப் பிரதேசம் | 3 |
| அருணாச்சல பிரதேசம் | 1 |
| அசாம் | 2 |
| பீகார் | 4 |
| சத்தீசுகர் | 1 |
| தில்லி | 7 |
| குசராத்து | 1 |
| அரியானா | 1 |
| இமாச்சல பிரதேசம் | 1 |
| ஜம்மு-காஷ்மீர் | 2 |
| சார்க்கண்டு | 1 |
| கருநாடகம் | 1 |
| கேரளம் | 1 |
| மத்தியப் பிரதேசம் | 2 |
| மகாராட்டிரம் | 1 |
| மணிப்பூர் | 3 |
| மேகாலயா | 1 |
| மிசோரம் | 1 |
| நாகாலாந்து | 1 |
| ஒடிசா | 1 |
| புதுச்சேரி | 1 |
| பஞ்சாப் | 1 |
| ராஜஸ்தான் | 1 |
| சிக்கிம் | 1 |
| தமிழ்நாடு | 2 |
| தெலங்காணா | 3 |
| திரிபுரா | 1 |
| உத்தரப் பிரதேசம் | 6 |
| உத்தராகண்டம் | 1 |
| மேற்கு வங்கம் | 1 |
# இந்திய மத்தியப் பல்கலைக்கழகங்கள்

## இந்தியாவின் மத்திய பல்கலைக்கழகங்களின் பட்டியல்

**இந்தியாவில் மத்தியப் பல்கலைக்கழகங்கள்**  
| மத்திய பழங்குடியினர் பல்கலைக்கழகம், ஆந்திரப் பிரதேசம் | ஆந்திரப் பிரதேசம் | விசயநகர மாவட்டம் | 2019 | பழங்குடியினர்களுக்கானது |
| --- | --- | --- | --- | --- |
| ஆந்திரப்பிரதேச மத்தியப் பல்கலைக்கழகம் | ஆந்திரப் பிரதேசம் | அனந்தபூர் | 2019 | பொது |
| தேசிய சமசுகிருதப் பல்கலைக்கழகம் | ஆந்திரப் பிரதேசம் | திருப்பதி | 1956 <small>(2020)</small> | சமசுகிருதம் |
| ராஜீவ்காந்தி பல்கலைக்கழகம் | அருணாசலப் பிரதேசம் | இட்டாநகர் | 1985 <small>(2007)</small> | பொது |
| அசாம் பல்கலைக்கழகம் | அசாம் | சில்சார் | 1994 | பொது |
| தேஜ்பூர் பல்கலைக்கழகம் | அசாம் | தேஜ்பூர் | 1994 | பொது |
| தெற்கு பீகார் நடுவண் பல்கலைக்கழகம் | பீகார் | கயை | 2009 | பொது |
| மகாத்மா காந்தி மத்தியப் பல்கலைக்கழகம் | பீகார் | மோதிஹாரி | 2016 | பொது |
| நாளந்தா பல்கலைக்கழகம் | பீகார் | ராஜகிரகம், நாலந்தா மாவட்டம் | 2010 | பன்னாட்டுப் பல்கலைக்கழகம் |
| டாக்டர் இராஜேந்திரப் பிரசாத் மத்திய வேளாண் பல்கலைக்கழகம் | பீகார் | சமஸ்திபூர் மாவட்டம் | 1905 <small>(2016)</small> | வேளாண்மை |
| குரு காசிதாஸ் பல்கலைக்கழகம் | சத்தீசுகர் | பிலாசுப்பூர் (சத்தீசுகர்) | 1983 <small>(2009)</small> | பொது |
| மத்திய சமசுகிருதப் பல்கலைக்கழகம் | தில்லி | புது தில்லி | 1970 <small>(2020)</small> | சமசுகிருதம் |
| இந்திரா காந்தி தேசிய திறந்தநிலைப் பல்கலைக்கழகம் | தில்லி | புது தில்லி | 1985 | தொலைக்கல்வி |
| ஜாமியா மில்லியா இஸ்லாமியா | தில்லி | புது தில்லி | 1920 <small>(1988)</small> | பொது |
| ஜவகர்லால் நேரு பல்கலைக்கழகம் | தில்லி | புது தில்லி | 1969 | பொது |
| சிறீ இலால் பகதூர் சாசுதிரி தேசிய சமசுகிருத பல்கலைக்கழகம் | தில்லி | புது தில்லி | 1962 <small>(2020)</small> | சமசுகிருதம் |
| தெற்காசியப் பல்கலைக்கழகம் | தில்லி | புது தில்லி | 2010 | பன்னாட்டுப் பல்கலைக்கழகம் |
| தில்லி பல்கலைக்கழகம் | தில்லி | புது தில்லி | 1922 | பொது |
| குசராத் மத்தியப் பல்கலைக்கழகம்
==இதனையும் காண்க==
* மத்தியப் பல்கலைக்கழக பொது நுழைவுத் தேர்வு
* தேசியத் தேர்வு முகமை |  |  |  |  |
# ஈ. ஆர். ஈஸ்வரன்

**ஈ. ஆர். ஈஸ்வரன்** (E. R. Eswaran) ஓர் இந்திய அரசியல்வாதி ஆவார். இவர் கொங்குநாடு மக்கள் தேசிய கட்சியிக் பொதுச் செயலாளரக செயல்பட்டு வருகிறார். இவர் தனது கட்சி சார்பில் தற்போது திமுக கூட்டணியில் அக்கட்சியின் உதயசூரியன் சின்னத்தில் திருச்செங்கோடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினராக உள்ளார்.
# ஈ. ஆர். ஈஸ்வரன்

## ஆரம்பகால வாழ்க்கை மற்றும் கல்வி

ஈஸ்வரன் பிறந்த ஊர் கோகாராயன்பேட்டை திருச்செங்கோடு பக்கம் நாமக்கல் மாவட்டம் ஆகும். இவர் கொங்கு வேளாளர் சமூகத்தை சார்ந்தவர் இவர் மற்றும் குடும்பம் விவசாயம் செய்து வருகிறது.
# ஈ. ஆர். ஈஸ்வரன்

## அரசியல் வாழ்க்கை

ஈசுவரன் 2021ஆம் ஆண்டு நடைபெற்ற தமிழ்நாடு சட்டமன்றத் தேர்தலில் நாமக்கல் மாவட்டம், திருச்செங்கோடு தொகுதியிலிருந்து சட்டமன்றத்திற்குத் உறுப்பினராகத் தேர்ந்தெடுக்கப்பட்டார்.
# மேக்ரோபிராக்கியம் சாரிகுயியே

**மேக்ரோபிராக்கியம் சாரிகுயியே** (*Macrobrachium zariquieyi*) என்பது நன்னீர் இறால் ஆகும். இது பேலிமோனிடே குடும்பத்தில் மேக்ரோபிராக்கியம் பேரினத்தினைச் சார்ந்த சிற்றினமாகும். இது மேற்கு ஆபிரிக்கா மற்றும் கோட் டி ஐவோயர் ஆற்றில் காணப்படுகிறது. இந்த ஸ்பானிஷ் பத்துக்காலிகளில் ஆய்வு மேற்கொண்ட சாரிகுயியே நினைவாகச் சிற்றினப் பெயர் இடப்பட்டுள்ளது.
# மா. வெ. இரத்னம்

**மா. வெ. இரத்னம்** (*M. V. Rathinam*) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார். இவர் அதிமுக கட்சியினைச் சார்ந்தவர் ஆவார். 1980 மற்றும் 1984 தேர்தல்களில் பொள்ளாச்சி தொகுதியிலிருந்துஅண்ணா திராவிட முன்னேற்றக் கழக வேட்பாளராகத் தமிழகச் சட்டமன்றத்திற்குத் தேர்ந்தெடுக்கப்பட்டார்.
# தெலுத்தா கொரோனா வைரசு

தெலுத்தா கொரோனா வைரசு என்பது கொரோனா வைரசின் மரபு திரிபு கொண்ட நான்கு வகைகளில் ஒன்று. இவை ஒரு நேர்மறை உணர்வு கொண்ட ஒற்றைத் தனிமைப்படுத்தப்பட்ட இரைபோ கருவமிலம் மற்றும் திருகுசுருள் சமச்சீர்மை அதிநுண்ணுயிர் அமைப்பு (நியூக்ளியோகாப்சிட்) கொண்ட உறைசூழ் தீநுண்மிகள் ஆகும். தெலுத்தா கொரோனா வைரசு பொதுவாக பறவைகள் மற்றும் பாலூட்டிகளுக்கு நோய் தொற்றை ஏற்ப்படுத்தும்.
# தெலுத்தா கொரோனா வைரசு

## மரபுத்தன்மை

இது பாலூட்டிகளுக்கு மற்றும் பறவைகளுக்கு தொற்றை ஏற்படுத்தும் ஏழாவது கொரோனா வைரசான நோவல் கொரோனா வைரசின் நான்கு வகை மரபு திரிபு வைரசுகளில் ஒன்று ஆகும். தெலுத்தா கொரோனா வைரசு பறவைகள் மற்றும் பன்றிகளின் உடலில் பொது கொரோனா வைரசு நோய் தொற்றால் ஏற்படும் மரபு திரிபால் உண்டானது ஆகும்.  
தெலுத்தா கொரோனா வைரஸ்களில் மரபணு மறுசீரமைப்பு பொதுவாக ஏற்படுகிறது. இந்த மரபணு மாற்றம் தொற்றுக்கு உட்படும் உயிரினத்தின் உடலில் உள்ள உயிர் எதிர் பொருளுடன் ஒட்டும் வகையில் பலவிதமாக அடிக்கடி மாற்றி அமைத்துக்கொள்கிறது.
# செயப்பிரகாசு நாராயண் நகர்

**செயப்பிரகாசு நாராயண் நகர்** (*Jayaprakash Nagar, Bangalore*),என்பது **ஜேபி நகர்** என நன்கு அறியப்படுகிறது. இது இந்தியாவின், கர்நாடகாவில், பெங்களூரின் தெற்குப் பகுதியில் அமைந்துள்ள ஆடம்பரமான உயர் வகுப்பு வசிப்பிடப்பகுதியாகும். இந்நகருக்கு முன்னணி இந்தியத் தலைவரான ஜெயபிரகாஷ் நாராயண் பெயரிடப்பட்டது. இது ஜெயாநகர், மற்றும் பிற பகுதிகளான பனசங்கரி, பன்னேர்கட்டா சாலை மற்றும் பிடிஎம் லேஅவுட்க்கு அருகில் அமைந்துள்ளது.
# இந்தியப் பல் மருத்துவ மன்றம்

**இந்தியப் பல் மருத்துவ மன்றம்** (*Dental Council of India*) என்பது பல் சட்டம் 1948கீழ் பதிவு செய்த அமைப்பாகும். இந்தியாவில் பல் கல்வி மற்றும் பல் மருத்துவத் தொழிலைக் கட்டுப்படுத்தும் அமைப்பு இதுவாகும். சுகாதார மற்றும் குடும்ப நல அமைச்சகம் மற்றும் மாநில பல் மன்றம் மூலம் நிதியளிக்கப்படுகிறது.
# இந்தியப் பல் மருத்துவ மன்றம்

## குறிக்கோள்கள்

- இந்தியாவில் பல் கல்வியின் தரத்தைச் சீராகப் பராமரித்தல்
- பல் மருத்துவர்கள், பல் சுகாதார நிபுணர்கள் மற்றும் பல் இயக்கவியல் பயிற்சியில் பாடத்திட்டத்தை ஒழுங்குபடுத்துங்கள்
- தேர்வுகள் மற்றும் தகுதியின் தன்மையினை ஒழுங்குபடுத்துங்கள்
# இந்தியப் பல் மருத்துவ மன்றம்

## செயல்பாடு

பல் மருத்துவக் கல்வி, பல் தொழில் மற்றும் பல் நெறிமுறைகளை ஒழுங்குபடுத்தும் நோக்கில் 'பல் மருத்துவர்கள் சட்டம் 1948 (1948 இன் XVI) பாராளுமன்றத்தின் சட்டத்தின் கீழ் இந்தியப் பல் மன்றம் அமைக்கப்பட்டது. இச்சட்டம் மார்ச், 1949இல் நடைமுறைக்கு வந்தது.  
இந்த மன்றம் மத்திய அரசு, மாநில அரசு, பல்கலைக்கழகங்கள், பல் கல்லூரிகள், இந்திய மருத்துவ கழகம் மற்றும் பல் மருத்துவத்தின் தனியார் பயிற்சியாளர்களைப் பிரதிநிதித்துவப்படுத்தும் 6 பிரிவுகளை உள்ளடக்கியது. சுகாதார சேவைகளின் இயக்குநர் நிர்வாகக் குழு மற்றும் பொதுக்குழு உறுப்பினராக இருப்பார். மன்றம் தமது உறுப்பினர்களிலிருந்து தலைவர், துணைத்தலைவர், மற்றும் செயற்குழு உறுப்பினர்களைத் தேர்ந்தெடுக்கிறது. தேர்ந்தெடுக்கப்பட்ட தலைவர் மற்றும் துணைத் தலைவர் ஆகியோருடன் முன்னாள் அலுவல் தலைவர் மற்றும் நிர்வாகக் குழுவின் துணைத் தலைவர்கள் செயற்குழுவினை அமைக்கின்றனர். செயற்குழு என்பது இந்த அமைப்பின் ஆளும் குழுவாகும். இது சபையின் அனைத்து நடைமுறை, நிதி மற்றும் அன்றாட நடவடிக்கைகள் மற்றும் விவகாரங்களைக் கையாள்கிறது. மன்றம் அரசாங்க நிதியினால் செயல்படுகிறது. இம்மன்றத்தின் வருமான ஆதாரங்களாகப் பல் மருத்துவ சட்டத்தின் 53வது பிரிவின் கீழ் ஒவ்வொரு ஆண்டும் பல்வேறு மாநில பல் மன்றங்கள் செலுத்தும் கட்டணங்களில் 1/4 பங்கு ஆகும். பல்மருத்துவ சட்டம், 1948 இன் பிரிவு 15இன் கீழ் ஆய்வு செய்வதற்கான பல்வேறு பல் நிறுவனங்களிடமிருந்தும், புதிய பல் கல்லூரி அமைக்க அனுமதி பெற விண்ணப்பிக்க நிறுவனத்திடமிருந்து விண்ணப்பக் கட்டணம், பிரிவு 10 ஏ இன் கீழ் பல் கல்லூரிகளில் உயர் படிப்பு படிப்புகள் மற்றும் சேர்க்கை திறன் அதிகரித்தல் பல் மருத்துவர்கள் சட்டம், 1948 இல் பல் மருத்துவர்கள் (திருத்தம்) சட்டம், 1993ஆல் திருத்தப்பட்டது கீழ் செலுத்தப்படுகிறது..
# இந்தியப் பல் மருத்துவ மன்றம்

## எதிர்காலம்

இந்திய மருத்துவ கழகம், இந்திய செவிலிய மன்றம் மற்றும் இந்திய மருந்தியல் மன்றம் போன்ற பிற ஒழுங்குமுறை அமைப்புகளுடன் இந்தியப் பல் மன்றத்தினையும் கலைக்க ஒரு மசோதா இந்திய நாடாளுமன்றத்தில் அறிமுகப்படுத்தப்பட்டது. ஜனவரி 2020இல், மத்திய சுகாதார மற்றும் குடும்ப நல அமைச்சகம் தேசிய பல் மன்ற மசோதாவை வரைவு செய்தது. இதன் மூலம் இந்தியப் பல் மன்றத்திற்குப் பதிலாக தேசிய பல் மன்றமாக மாற்றுவதை நோக்கமாகக் கொண்டது. இந்த ஒழுங்குமுறை அமைப்புகள் சுகாதாரத்திற்கான மனிதவளத்திற்கான தேசிய மருத்துவ ஆணையம் எனப்படும் பொதுவான சட்டரீதியான அமைப்புடன் மாற்ற முன்மொழியப்பட்டது. இந்த நடவடிக்கையானது இந்தியப் பல் மன்றத்தின் மீதான ஊழல் குற்றச்சாட்டுகள், இந்தியப் பல் மன்ற முன்னாள் தலைவர் அனில் கோலியிடம் நடுவண் புலனாய்வுச் செயலகம் நடத்திய சோதனைகள், மற்றும் முன்னாள் தலைவர் கேதன் தேசாய் ஆகியோரால் களங்கப்படுத்தப்பட்டதன் அடிப்படையில் எடுக்கப்பட்டது.
# மகேசு சந்திர மேத்தா

**மகேசு சந்திர மேத்தா** (*Mahesh Chandra Mehta*) இந்தியாவைச் சேர்ந்த பொது நலன் விரும்பும் ஒரு வழக்கறிஞராவார். 1946 ஆம் ஆண்டு அக்டோபர் மாதம் 12 ஆம் தேதியன்று இவர் பிறந்தார்.  
தொழில் ரீதியாக ஒரு வழக்கறிஞராகவும் ஒரு சுற்றுச்சூழல் ஆர்வலராகவும் மகேசு சந்திர மேத்தா நன்கு அறியப்படுகிறார். இந்தியாவின் சுற்றுச்சூழலைப் பாதுகாப்பதற்கான போராட்டங்களை மேத்தா தனது முடிவற்ற பணியாக மாற்றிக்கொண்டார். சுற்றுச்சூழல் பாதுகாப்பிற்காக சட்டப்பூர்வமான செயல்பாடுகளை முன்னெடுத்தார். மேலும் ஒரு தனிமனிதனாலும் மாற்றத்தை ஏற்படுத்த முடியும் என்பதற்கான ஒரு சான்றாகவும் மேத்தா திகழ்ந்தார்.  
1984 ஆம் ஆண்டு முதல் உச்சநீதிமன்றத்தில் வழக்கு தொடுத்து தனிமனிதராக இந்தியாவில் ஈயமில்லாத பெட்ரோலை அறிமுகப்படுத்துதல், கங்கையை கறைபடுத்தும் தொழில்துறை மாசுபாட்டைக் குறைத்தல், தாச்மகால் அரிக்கப்படுவதை தடுத்தல் உட்பட பல முக்கிய தீர்ப்புகளை இவர் வென்றுள்ளார்.  
சுற்றுச்சூழலை மாசுபடுத்தும் தொழிற்சாலைகளுக்கு எதிராக இந்திய நீதிமன்றங்களில் தொடர்ந்து போராடியதற்காக இவருக்கு 1996 ஆம் ஆண்டு கோல்ட்மேன் சுற்றுச்சூழல் பரிசு வழங்கப்பட்டது. 1997 ஆம் ஆண்டு ஆசியாவில் பொது சேவைக்காக ரமோன் மக்சேசே விருதைப் பெற்றார். 2016 ஆம் ஆண்டு இந்திய அரசு நாட்டின் நான்காவது உயரிய விருதான பத்மசிறீ விருதை வழங்கி சிறப்பித்தது.  
விலங்குகளுக்காக மனிதர்கள் என்ற விலங்குகள் நல அமைப்பின் அறங்காவலராகவும் மேத்தா இருந்தார்.
# காம்யக வனம்

**காம்யக வனம்** அல்லது **காம்யக காடு** (*Kamyaka forest*) சரசுவதி நதிக்கரையிலுள்ள குரு இராச்சியத்தின் மேற்கு எல்லையில் குருச்சேத்திரத்திற்கு மேற்கில் அமைந்துள்ளது. இக்காட்டினுள் **காம்யக ஏரி** என்று ஒரு ஏரி உள்ளது. தார் பாலைவனத்தின் தலைப்பகுதியில் திரினவிந்து ஏரி அருகில் இக்காடு அமைந்திருப்பதாக குறிப்பிடப்படுகிறது. பாண்டவர்கள், கங்கை நதிக்கரையிலுள்ள பிரமாணகோடியை கடந்து மேற்கு திசையில் குருச்சேத்திரத்தை நோக்கி சென்று யமுனை மற்றும் த்ரிஷத்வதி நதிகளை கடந்து சென்று, இறுதியாக சரசுவதி நதிக்கரையை அடைந்தனர். பறவைகள் மற்றும் மான்கள் நிறைந்த சரசுவதி நதிக்கரைக்கு துறவிகள் அடிக்கடி வந்து செல்லும் சிறந்த இடமான **காம்யக வனத்தை** கண்டனர். இங்கு பாண்டவர்கள் துறவிகளின் வசிப்பிடத்தில் வாழ்ந்தார்கள். பாண்டவர்களுக்கு தன் ரதங்களின் மூலம் அஸ்தினாபுரத்திலிருந்து காம்யகம் அடைய மூன்று நாட்கள் ஆகின.
# காம்யக வனம்

## முதல் வருகை

முதல் முறையாக காம்யகத்தில் வசித்தபோது, பீமன் இராட்சதர்கள் இடும்பன் மற்றும் கிரிமிரனை கொன்றார். காம்யக காட்டின் இரண்டாம் அரசராக பீமன் மாறினார். குரு தேச மக்கள் அக்காட்டை எளிதாக அணுகுவதாக இருந்தது. எனவே, அத்தேச மக்கள் அவர்களது அரசர் யுதிஷ்டிரரை அடிக்கடி சந்தித்துவிட்டு சென்றனர்.(யாதவர், சேதியர்,கேகயர் உட்பட). அதை தவிர்ப்பதற்காக அவர்கள் துவைதா காட்டுக்கு சென்றனர்.
# காம்யக வனம்

## இரண்டாம் மற்றும் மூன்றாம் வருகை

இரண்டாவது முறையாக பாண்டவர்கள் துவைதா காட்டிலிருந்து காம்யகக் காட்டிற்கு வந்தார்கள். இந்த முறை வட இமயமலைக்கு சென்ற அர்ஜுனன் இல்லாமல் வாழ்ந்தார்கள். அவர்கள் ஐந்து ஆண்டுகள் காம்யகக் காட்டில் வாழ்ந்தார்கள். அப்பொழுது கடோத்கஜனும் அவர்களுடன் வாழ்ந்தான். அப்பொழுது முனிவர் வியாசர் மற்றும் முனிவர் லோமசர் அவர்களை சந்தித்தார்கள்.  
அங்கிருந்து அவர்கள் முனிவர் லோமாசர் வழிகாட்டுதலின்படி புனிதப் பயணம் மேற்கொண்டனர். இந்தியா முழுவதும் புனிதப் பயணம் முடித்துவிட்டு அவர்கள் குருச்சேத்திரத்திற்கு, காம்யகக் காட்டிகுள் நுழையாமல் வந்து சேர்ந்தனர். பிறகு வட இமயமலைக்குச் சென்று அர்ஜுனனுடன் மூன்றாவது முறையாக காம்யகக் காட்டில் நுழைந்தனர். அப்பொழுது மழைக்காலம் என்பதால் சரசுவதி நதியில் நீர் பெருகி இருந்தது. இம்முறை யாதவர்களும் மற்றும் முனிவர் மார்க்கண்டேயரும் அவர்களை சந்திக்க வந்தனர். முனிவர் மார்க்கண்டேயர் அரியானாவின் குருச்சேத்திர மாவட்டத்திற்கு வடக்கில் உள்ள சரசுவதி நதியின் கிளை நதியான மார்க்கண்டய நதியை இருப்பிடமாக கொண்டவர். இம்முறை மலை மேலிருந்து உற்பத்தியாகும் யமுனை நதிக்கரையிலுள்ள காம்யக காட்டினுள் நுழைவதற்கு முன், ஓர் ஆண்டு காம்யகக் காட்டிற்கு வடக்கிலுள்ள விசாஹயுபா காட்டில் வசித்தனர். யமுனை நதி மலை மையப்பகுதியிலுருந்து உற்பத்தியாகிறது. மலை மையப்பகுதியில் நீர்வீழ்ச்சிகள் உள்ளன. அவர்கள் அங்கு வசித்தபோது பீமரைப் பாம்பு தீண்டியது.
# காம்யக வனம்

## நான்காவது வருகை

பாண்டவர்கள் துவைதா காட்டிற்கு சென்று மீண்டும் நான்காவது முறையாக ஓராண்டு எட்டு மாதங்கள் கழித்து காம்யகக் காட்டிற்கு வந்தனர். அவர்கள் அங்கு வசித்ததால் துவைதா ஏரி அருகில் வசித்த மான்களின் எண்ணிக்கை குறைந்தது. சிந்து இராச்சியத்தின் மன்னனான ஜெயத்ரதன் சால்வா இராச்சியத்திற்கு காம்யகக் காடு வழியாக சென்றான். அப்பொழுது திரௌபதியை கடத்த முயன்றான். ஆனால் பாண்டவர்கள் அம்முயற்சியை தோல்வியடையச் செய்தனர். வனவாசத்தின் பன்னிரண்டாவது வருடம் அவர்கள் காம்யகக் காட்டை என்றென்றும் விட்டு துவைதா காட்டிற்குச் சென்றனர். இவ்வாறாகவே பாண்டவர்கள் தனது 12 ஆண்டு வனவாசத்தை காம்யகக் காட்டிலும் துவைதா காட்டிலும் செலவழித்தனர். காம்யகக் காட்டிற்கும் துவைதா காட்டிற்கும் இடையில் பயணிகளால் பயன்படுத்தப்படும் சாலைகள், விவசாய நிலங்கள்,நீர் நிலையங்கள் இருந்தது.
# காம்யக வனம்

## காம்யகக் காட்டின் அரசர்கள்

- இடும்பன், முதலாவது அரசர்
- பீமன், இரண்டாவது அரசர்
- கடோத்கஜன், மூன்றாவது அரசர்  
(கடோத்கஜனின் மறைவிற்குப் பிறகு, பீமனே மீண்டும் அரசரானார்.)
# தீப்தி சதி

**தீப்தி சதி** என்பவர் ஓர் இந்திய திரைப்பட நடிகை, வடிவழகியாவார். இவர் முதன்மையாக மலையாள படங்களில் நடித்துள்ளார். கன்னடம், மராத்தி, தெலுங்கு படங்களிலும் நடித்துள்ளார். இவர் 2014 இல் *மிஸ் கேரளா* பட்டத்தைப் பெற்றார்.
# தீப்தி சதி

## ஆரம்ப கால வாழ்க்கை

தீப்தி சதி மும்பையில் பிறந்தார். இவரது தந்தை திவ்யேஷ் சதி, உத்தரகண்டத்தின் நைனிடால் நகரைச் சேர்ந்தவர். இவரது தாய் மாதுரி சதி கேரளத்தின் கொச்சியைப் பூர்வீகமாகக் கொண்டவர். தீப்தி மும்பையின் கணேசா கான்வென்ட் உயர்நிலைப் பள்ளியில் பள்ளிப் படிப்பைப் படித்தார். பின்னர் மும்பை செயின்ட் சேவியர் கல்லூரியில் இளங்கலை வணிக நிர்வாகம் படித்து பட்டம் பெற்றார் .
# தீப்தி சதி

## தொழில்

தீப்தி சதி தனது வவடிவழகி தொழில் வாழ்க்கையை பாண்டலூன் ஃப்ரெஷ் பேஸ் அலங்கார அணிவகுப்பு போட்டியின் வழியாக தொடங்கினார். தீப்தி இம்ப்ரேசரியோ மிஸ் கேரளா 2012 பட்டத்தை வென்றார். ஃபெமினா மிஸ் இந்தியா 2014 இன் முதல் பத்து இறுதிப் போட்டிகளில் ஒருவரான இவருக்கு டேலண்டடு 2014 & மிஸ். அயர்ன் மெய்டன் 2014 என்ற பட்டங்களும் வழங்கப்பட்டன. மேலும் இவர் நேவி குயின் 2013 பட்டத்தையும் வென்றார். மேலும் இந்திய பிரின்சஸ் 2013 போட்டியில் இரண்டாவது இடம் பெற்றார். தீப்தி கதக், பாரதநாட்டியம் ஆகிய இந்திய பாரம்பரிய நடனங்களில் பயிற்சி பெற்ற நடனக் கலைஞர் ஆவார், மேலும் இவர் மூன்று வயதிலிருந்தே நடனப் பயிற்சி வழங்கப்பட்டது.  
லால் ஜோஸ் இயக்கிய 2015 ஆண்டு வெளியான மலையாள திரைப்படமான *நீ-நா* படத்தில் விஜய் பாபு, ஆன் அகஸ்டின் ஆகியோருடன் நடித்த தீப்தி நடிகையாக அறிமுகமானார், அதில் இவர் நடித்த சக்திவாய்ந்த ஆணியல் பெண் பாத்திரத்தால் பார்வையாளர்களைக் கவர்ந்தார்.
# தீப்தி சதி

## திரைப்படவியல்

### திரைப்படங்கள்

| 2015 | *நீ-நா* | நீனா | மலையாளம் | அறிமுக மலையாளத் திரைப்படம் |  |
| --- | --- | --- | --- | --- | --- |
| 2016 | *ஜாகுவார்* | பிரியா | கன்னடம்
தெலுங்கு | அறிமுக கன்னட படம்
அறிமுக தெலுங்கு படம் |  |
| 2017 | *புல்லிக்கரன் ஸ்டாரா* | மஞ்சிமா | மலையாளம் |  |  |
| 2017 | *சோலோ* | டெய்ஸி | மலையாளம்
தமிழில் | அறிமுகப் படம் |  |
| 2017 | *லவகுஷா* | ஜெனிபர் | மலையாளம் |  |  |
| 2019 | *லக்கி* | ஜியா | மராத்தி | மராத்தி திரைப்படத்தில் அறிமுகம் |  |
| 2019 | *டிரைவிங் லைசன்ஸ்* | பாமா | மலையாளம் |  |  |
| 2021 | *நானும் சிங்கிள்தான்* | ஸ்வேதா | தமிழ் |  |  |
| 2021 | *ரணம்* | கன்னடம் |  |  |  |
| 2021 | *லலிதம் சுந்தரம்* | மலையாளம் | படப்பிடிப்பு |  |  |
| 2021 | *பதோன்பதம் நூட்டண்டு* | சாவித்ரி / வேலும்பி பானிக்கதி | மலையாளம் | முன் தயாரிப்பு | } |
# தீப்தி சதி

## திரைப்படவியல்

### தொலைக்காட்சி

| 2017 | *மிதுக்கி* | நடுவர் | மழவில் மனோரமா | மலையாளம் |  |
| --- | --- | --- | --- | --- | --- |
| 2020 | *காமெடி ஸ்டார் பருவம் 2* | நடுவர் | ஏஷ்யாநெட் | மலையாளம் |  |
| 2020 | *சுங்கனு சக்கோச்சன்* | நிகழ்த்துபவர் | ஆசியநெட் | மலையாளம் | } |
# தீப்தி சதி

## திரைப்படவியல்

### வலைத் தொடர்

| 2019 | *முத்து* | தீப்தி | யூடியூப் | மலையாளம் |  |
| --- | --- | --- | --- | --- | --- |
| 2019 | *ஒன்லி பார் சிங்கில்ஸ்* | ரஞ்சீதா | எம்எக்ஸ் பிளேயர் | இந்தி |  |
| 2020 | *சின்* | நந்திதா | ஆஹா | தெலுங்கு |  |
| 2020 | *லாக்டவுன் டாக்ஸ்* | தீப்தி சதி | யூடியூப் | மலையாளம் | } |
# தீப்தி சதி

## விருதுகள் மற்றும் பரிந்துரைகள்

| - | 2015 | ஆசியாநெட் திரைப்பட விருதுகள் - ஆண்டின் சிறந்த பெண் புதுமுகம் | *நீ-நா* |
| --- | --- | --- | --- |
| 5 வது தென்னிந்திய சர்வதேச திரைப்பட விருதுகள் - சிறந்த அறிமுக நடிகை |  |  |  |
| வனிதா திரைப்பட விருதுகள் - சிறந்த அறிமுக நடிகை |  |  |  |
| ஆசியவிஷன் விருதுகள் - சிறந்த அறிமுக நடிகை |  |  |  |
| ஐஃபா உட்சம் - பெண் முன்னணி பாத்திர செயல்திறன் |  |  |  |
| 11 வது ராமு காரியத் விருது - சிறப்பு ஜூரி விருது | } |  |  |
# தீப்தி சதி

## அழகுப் போட்டிகள்

- இம்ப்ரேசரியோ மிஸ் கேரளா
- நேவி குயின் 2013
- இந்திய பிரின்சஸ் 2014 - இரண்டாம் இடம்
- ஃபெமினா மிஸ் இந்தியா 2014 - மிஸ் டேலண்டட் 2014 & மிஸ் அயர்ன் மெய்டன் 2014.
# இலூனி ஆறு

வடமேற்கு இந்தியாவின் தார் பாலைவனத்தில் பாயும் ஆறுகளில் பெரியது **இலூனி** (*Luni River*) ஆகும். இது அஜ்மீர் அருகில் ஆரவல்லி மலைத் தொடரிலிலு<nowiki/>ள்ள புஷ்கர் பள்ளத்தாக்கில் உருவாகிறது. தார் பாலைவனத்தின் தென்கிழக்கு பகுதி வழியாகப் பாய்ந்து குஜராத்தில் உள்ள ரான் கட்ச் சதுப்புநிலங்களில் முடிவடைகிறது. இது சுமார் தூரத்திற்குப் பயணிக்கின்றது. இது முதலில் **சாகர்மதி** என்று அழைக்கப்படுகிறது. பின்னர் கோவிந்த்கரைக் கடந்தபின், புஷ்கர் ஏரியிலிருந்து உருவாகும் துணை நதியான சரசுவதியைச் சந்திக்கிறது. பின்னர் இது இலூனி என்று அழைக்கப்படுகிறது.  
1892 ஆம் ஆண்டில் ஜோத்பூர் பேரரசர் ஜஸ்வந்த் சிங் ஜோத்பூர் மாவட்டத்தில் பில்லாரா மற்றும் பாவி இடையே பிச்சியாக் கிராமத்தில் ஜஸ்வந்த் சாகர் ஏரியினை அமைத்தார். இது இந்தியாவின் மிகப்பெரிய செயற்கை ஏரிகளில் ஒன்றாகும். இதன் மூலம் நிலங்கள் நீர்ப்பாசன வசதி பெறுகின்றன.
# இலூனி ஆறு

## அணைகள் மற்றும் நீர்ப்பாசனம்

லூனி ஆற்றில் உள்ள அணைகள்:  
- தாண்டிவாதா அணை
- சிபு அணை
- ஜஸ்வந்த் சாகர் அணை - 1892 இல் மகாராஜா ஜஸ்வந்த் சிங் அவர்களால் கட்டப்பட்டது. இது இந்தியாவின் மிகப்பெரிய செயற்கை ஏரிகளில் ஒன்றாகும்.  
லூனி ஆற்றின் இரண்டு பெரிய நீர்ப்பாசன திட்டங்கள் சர்தார் சமந்த் மற்றும் ஜவாய் அணை ஆகும்.
# இலூனி ஆறு

## திடீர் வெள்ளம்

ஆழமற்ற படுக்கையில் நதி பாயுவதாலும், மழை நீரால் ஆற்றங்கரை எளிதில் உடைந்துவிடுவதால் லூனி ஆற்றில் திடீர் வெள்ளம் ஏற்படுகிறது.  
2006ல் பாலைவனப் பகுதியில் பலத்த மழை பெய்தபோது மிக மோசமான வெள்ளம் ஏற்பட்டது. சுற்றியுள்ள பகுதி நீரில் மூழ்கி நீர்மட்டம் 15-25 அடியாக உயர்ந்தது. 2006ஆம் ஆண்டு ஏற்பட்ட வெள்ளப்பெருக்கு, பார்மர் மாவட்டத்தில் ஆற்றின் குறுக்கே பல பகுதிகளை மூழ்கடித்து. இந்த வெள்ளத்தில் ஏராளமான மக்களும் விலங்குகளும் இறந்தன.  
2010ஆம் ஆண்டில், மற்றொரு வெள்ளம் ஏற்பட்டது, ஆனால் குறைவான உயிரிழப்புகள் இருந்தன.
# சுக்ரி ஆறு

**சுக்ரி ஆறு** (*Sukri River*) பாலி மாவட்டத்தில் உள்ள ஆரவல்லி மலைத் தொடரின் மேற்கு சரிவுகளில் பாயும் ஆறாகும். இது சிரோஹி மாவட்டம், ஜலோர் மாவட்டம், மற்றும் பார்மேர் மாவட்டம் (ராஜஸ்தான்) வழியாகப் பாய்ந்து இலூனி ஆற்றுடன் மாஜாலில் இணைகிறது. ஜலோர் மாவட்டத்தில் இந்த ஆற்றில் பாங்க்லி அணை கட்டப்பட்டுள்ளது
# குகியா ஆறு

**குகியா ஆறு** (*Guhiya River*) இந்தியாவின் ராஜஸ்தானின் பாலி மாவட்டத்தில் உள்ள ஒரு சிறிய நதி ஆகும். இது மழைக்காலங்களில் மட்டுமே ஓடும் இடைப்பட்ட நீரோடை மற்றும் லூனி ஆற்றின் துணை நதியாகும்.  
இது ஆரவல்லி மலைத் தொடரில் அடிவாரத்தில் ஜோஜ்ட் தெகசிலில் காரியா நீவ் மற்றும் தாராசனிப் பகுதியில் உருவாகிறது. இதன் துணை நதிகளில் ரேடியா நாடி, குரியா நாடி, லில்ரி நாடி, சுக்ரி (நீரோடை) மற்றும் புன்பாரியா ஆகியவை அடங்கும். இது பெக்கரியா (பெங்காரியா) கிராமத்திற்கு அருகிலுள்ள பேண்டி நதியில் இணைகிறது. குஹியா நதிக்கான நீர்ப்பிடிப்பு படுகை சுமார் கொண்டது.
# சார்ஜா

**சார்ஜா** ( **; வளைகுடா அரபு மொழி: *aš-šārja*) ஐக்கிய அரபு அமீரகங்களில் ஒன்றான சார்ஜா அமீரகத்தின் தலைநகரம் ஆகும். மக்கள் தொகை அடிப்படையில் இது ஐக்கிய அரபு அமீரகத்திலுள்ள நகரங்களில் துபாய், அபுதாபி ஆகியவற்றுக்கு அடுத்து மூன்றாவது பெரிய நகரம் ஆகும்.  
இந்நகரம் ஐக்கிய அரபு அமீரகத்தின் கலாச்சாரத்திற்கும் வர்த்தகத்திற்கும் முதன்மையான ஒரு நகரமாக விளங்குகின்றது. நாட்டின் மொத்தத் தேசிய உற்பத்திக்கு இது 7.4% பங்களிக்கிறது. ஏறத்தாழ 235 சதுர கிலோமீட்டர் பரப்பளவுடைய இந்நகரத்தின் மக்கள் தொகை 800,000 ஆகும்.
# பேண்டி ஆறு

இந்தியாவின் ராஜஸ்தான் மாநிலத்தின் பாலி மாவட்டத்தில் லூனி ஆற்றின் **கிளை நதியாக பேண்டி** (*Bandi River*) உள்ளது, இது ஜோத்பூர் மாவட்டத்தில் இலூனி ஆற்றுடன் இணைகின்றது. பேண்டி ஆற்றினை ஒடிசா மாநிலத்தில் உள்ள பாடி நதியுடன் குழப்பமடையக்கூடாது.  
பாம்போத்ராவிற்கு அருகில் காரி மற்றும் மிதாரி நதியின் இணைவுக்குப்பின் இந்த நதிக்கு பேண்டி என்று அழைக்கப்படுகிறது.  
இது சுமார் 45 கிலோ மீட்டர் தூரம் ஓடிய பிறகு, லகார் கிராமத்திற்கு அருகில் இலூனி ஆற்றுடன் இணைகிறது. ஹேமாவாஸ் அணை இந்த ஆற்றில் ஹேமாவாஸுக்கு அருகில் கட்டப்பட்டுள்ளது. பாலி மாவட்ட தலைமையகம் பேண்டி ஆற்றின் கரையில் அமைந்துள்ளது.  
இதன் நீர்ப்பிடிப்பு பகுதி சுமார் 1,685 கி.மீ. <sup>2</sup> ஆகும். இது பாலி மாவட்டத்தில் அமைந்துள்ளது.
# பாதுகாவலர்கள் மன்றம் (ஈரான்)

**பாதுகாவலர்கள் மன்றம்** அல்லது **அரசியலமைப்புக் குழு** (**Guardian Council** or **Constitutional Council**) ஈரான் இசுலாமியக் குடியரசில் கணிசமான அதிகாரத்தையும், செல்வாக்கையும் செலுத்தும் ஒரு நியமிக்கப்பட்ட மற்றும் அரசியலமைப்பு ரீதியாக கட்டாயப்படுத்தப்பட்ட 12 உறுப்பினர்களைக் கொண்ட குழுவாகும். இது ஈரானின் அரசியலமைப்பு நீதிமன்றமாகச் செயல்படும். இக்குழு ஒரு செயலர் தலைமையில் செயல்படும்.  
ஈரானிய அரசியலமைப்பின் படி, இப்பாதுகாவலர்கள் குழுவின் 12 உறுப்பினர்களில் 6 பேர் இசுலாமியச் சமயச் சட்டங்களில் வல்லுராக இருத்தல் வேண்டும். இந்த 6 பேரை ஈரானின் அதியுயர் தலைவர் நியமிப்பார். இசுலாமியச் சமயச் சட்டம் தவிர பிற முக்கிய சட்டங்களின் நிபுனர்களாக உள்ள மீதி ஆறு நபர்களை நாடாளுமன்றத்தின் பரிந்துரையின் படி ஈரானின் உச்ச நீதிமன்றத்தின் தலைமை நீதிபதி நியமிப்பார்.  
பாதுகாவலர்கள் மன்றம் என அழைக்கப்படும் அரசியலமைப்புக் குழுவின் முக்கியப் பணி, ஈரான் இசுலாமியக் குடியரசின் அரசியலமைப்பின் நடைமுறையை விளக்குவதாகும். இம்மன்றத்தின் பிற முக்கியப் பணிகள் ஈரானின் பொதுத் தேர்தல்களை மேற்பார்வை செய்தல் மற்றும் வல்லுநர்கள் மன்றம், ஈரானின் குடியரசுத தலைவர் மற்றும் நாடாளுமன்ற உறுப்பினர்கள் பதவிகளுக்கு தேர்தலில் போட்டியிட ஒப்புதல் அளிக்கும். மேலும் இந்த மன்றம் நாடாளுமன்றம் இயற்றும் சட்டங்கள், ஈரானின் அரசியலமைச் சட்டப் பிரிவு 96 மற்றும் 94-இன் படி இசுலாமிய சமய நெறிப் படி உள்ளதா என்பதையும் ஆராயும்.  
இம்மன்றம் இசுலாமிய நெறிப்படி, ஈரானின் இசுலாமியச் சட்டங்கள் உள்ளதா என்பதை கீழ்கண்ட வழிகளில் விளக்கும்:
- ஈரானின் குடியரசுத் தலைவர் தேர்தலுக்கான வேட்பாளர்களை முடிவு செய்கிறது.  
- ஈரான் நாடாளுமன்றத்திற்கு பொறுப்பான வேட்பாளர்களின் கண்காணிப்பை மேற்பார்வையிடுகிறது மற்றும் தேசிய அலுவலகத்தை யார் இயக்க முடியும் மற்றும் இயங்க முடியாது என்பதை தீர்மானிக்கிறது  
- சீர்திருத்த எண்ணம் கொண்டவர்களையும், மிகவும் பிரபலமானவர்களையும் நாடாளுமன்றத்திற்கு போட்டியிடுவதற்கு மறுக்கப்படுகிறது
- தகுதி நீக்கம் (வீட்டோ) செய்யப்படாத சட்டங்கள் நாடாளுமன்றம் இயற்றுகிறதா என்பதை கண்காணிக்கும்.
- **இஸ்லாமிய புரட்சிகர காவல்படை**யின் தாக்கம் ஈரான் நாட்டின் பொருளாதாரம் மற்றும் பண்பாட்டில் உள்ளதா என்பதை ஆராயும.
# பாதுகாவலர்கள் மன்றம் (ஈரான்)

## இதனையும் காண்க

- பகலவி வம்சம்
- முகம்மத் ரிசா ஷா பஹ்லவி
- ஈரானியப் புரட்சி
- ஈரானின் அதியுயர் தலைவர் -
- ரூகொல்லா கொமெய்னி - முதலாவது ஈரானின் அதியுயர் தலைவர்
- அலி காமெனி - இரண்டாவது ஈரானின் அதியுயர் தலைவர்
- வல்லுநர்கள் மன்றம்
- பாதுகாவலர்கள் மன்றம்
- அசன் ரவ்கானி
- மகுமூத் அகமதிநெச்சாத்
- இப்ராகிம் ரைசி